Gemeng Dippech

D' ass eng vun den  lëtzebuergesche Gemengen. Se läit am Kanton Capellen. De Chef-lieu vun der Gemeng ass d'Uertschaft .

 Geographie 
D'Gemeng Dippech läit am Kanton Capellen tëscht de Gemenge Garnech a Mamer am Norden, Bartreng am Osten, Reckeng op der Mess a Suessem am Süden, a Käerjeng am Westen.

Eng Partie vun der Gemeng läit op engem grousse Plateau, deen deelweis d'Waasserscheed tëscht dem Rhäin- an dem Meusebaseng mécht, mat dem héchste Punkt an den Ierwenhecken am Nordweste vun der Gemeng op 378 Meter.

Vun der Gemengefläch sinn 303 ha Bëscher, an 28 ha Akerland oder Wise sinn am Besëtz vun der Gemeng.

 Uertschaften an der Gemeng 
 Dippech
 Betteng op der Mess
 Schuller
 Sprénkeng

Zu der Gemeng gehéiert och den Uertsdeel Dippecher Gare.

 Geschicht 
D'Dierfer Dippech, Betteng, Schuller a Sprénkeng goufen am Mëttelalter fir d'éischt ernimmt.Site vun der Gemeng Dippech: Histoire de la commune  (gekuckt de 16. Mee 2018)

1795 goufen d'Éisträichesch Nidderlanden, zu deenen deemools och Lëtzebuerg gehéiert huet, vu franséische Revolutiounstruppen eruewert. Lëtzebuerg an déi aner Territoirë goufe vun der neier franséischer Republik annexéiert, an déi véier Dierfer sinn an der Gemeng Dippech regruppéiert ginn.

Wärend dem Zweete Weltkrich ass d'Gemeng net zerstéiert ginn. Den 9. September 1944 hunn amerikanesch Truppen d'Gemeng vum däitsche Besatzer befreit, een Dag virun der Stad Lëtzebuerg.

Dippech ass zanter 1973 mat Landiras aus dem franséischen Departement Gironde jumeléiert.

 Wopen 
100px Beschreiwung am Originaltext:
De gueules au griffon d'or, à la bordure de sable chargée de huit socs de charrue d'or.

 Bevëlkerung 

Am Joer 11 vum Republikanesche Kalenner (1802-1803) hat d'Gemeng 705 Awunner, dorënner 169 zu Betteng (24% vun der Gemengebevëlkerung), 262 zu Dippech (37%), 86 zu Sprénkeng (12%) an 188 zu Schuller (27%).

2015 hu 4.122 Leit an der Gemeng gewunnt, dorënner 1.172 zu Betteng (28%), 993 zu Dippech (24%), 528 zu Sprénkeng (13%) an 1.429 zu Schuller (35%).

 Politik 
De Gemengerot vun Dippech gëtt zanter 2005 nom Proporz-Walsystem gewielt. E setzt sech aus 11 Conseilleren zesummen.

 Zesummesetzung 
 Joer  CSV  DP  LSAP  LB 2005  5  2  4  - 2011  4  2  5  - 2017  2  2  5  2 2023  2  3  4  2 
. 

 Buergermeeschteren 

 1844: Nicolas SchumacherARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844
...
 1897 - 1944: Edouard Kirsch
 1945 - 1958Gemeinderatsverhandlungen. In: Luxemburger Wort, 111. Jg., n° 63 (04.03.1958), p. 6[Digitis ed by the National Library of Luxembourg].: Jean Urbany
 1958 - 1975: Nicolas CalmesBürgermeister Nicolas Calmes aus Dippach beendet seine politische Laufbahn. In: Luxemburger Wort, 128. Jg., n° 298 (29.12.1975), p. 5. Digitised by the National Library of Luxembourg]
 1976 - 1987: Norbert Sassel
 ...
 19.. - 2005: Claude Bosseler (CSV)
 2005 - 2009: Ady Hahn (LSAP)
 2009 - 2011: Claude Bosseler (CSV)
 2011 - 2012: Ady Hahn (LSAP)
 2012 - haut: Manon Bei-Roller (LSAP)Manon Bei-Roller neue Bürgermeisterin von Dippach op wort.lu gelies 9.10.2017

 Perséinlechkeeten aus der Gemeng Dippech 
 Claude Bosseler (*1953), laangjärege Buergermeeschter
 Jean-Baptiste Didier (*1834), Politiker, gebuer zu Dippech
 Laurent Didier (*1984), Vëlossportler an Olympionik
 Roger Gilson (1947-1995), Vëlossportler an Olympionik
 Ady Hahn, Buergermeeschter
 Jean Pierre Kirsch (1861-1941), Priister, Kierchenhistoriker an Archeolog
 Camille Pauly (1923-1969), Resistenzler, Politiker an Auteur, gebuer zu Dippech
 Tom Wirtgen (*1966), professionelle Vëlossportler

 Interkommunal Syndikater 
D'Gemeng Dippech ass Member vu follgenden interkommunale Syndikater: 
 MINETT-KOMPOST
 Pimodi
 SES
 SICEC SICONA-Sud-Ouest
 SIDOR
 SIGI
 SYVICOL

 Veräinsliewen 
An der Gemeng Dippech sinn eng Rei Veräiner aktiv, dorënner verschidde Chorallen a Museksveräiner, d'Dippecher Dachsen (Guiden a Scouten), de Kabarä PEPpERONI, de Land Rover Club Lëtzebuerg an d'Hëllefsorganisatioun Dippech hëlleft.Site vun der Gemeng Dippech: Associations locales (gekuckt de 16. Mee 2018)

Am Sportberäich gëtt et den Tennis Club Dippech, d'Union Cycliste Dippach, de Bettener Reitclub an den FC Étoile Sportive Schouweiler.

 Kuckeswäertes 
 Méchelskierch zu Betteng op der Mess
 Kierch Dippech
 Kierch Schuller
 D'Kierch Sprénkeng aus dem 18. Joerhonnert mat dem Tuerm vun der fréierer Kierch.

 Kuckt och 

 Um Spaweck 

 Offiziell Säit vun der Gemeng Dippech
 D'Gemeng Dippech op der Websäit vum Syvicol
 D Schoulen aus der Gemeng Dippech

Dippech